《戒香院》
宋代·俞汝尚

崎岖穷谷翠屏围，却讶游人到此稀。
修竹带云当户耸，暗泉鸣玉绕亭飞。
春风欲老茶含旆，暑雨初收水带矶。
扰扰红尘何处好，令人回首重忘归。

作者简介：湖州乌程人，字仁廓，一字退翁，号溪堂居士。仁宗庆历二年进士。神宗熙宁初签书剑南西川判官，时王安石当国，欲引置御史，使弹击异己，汝尚知安石荐用之意，力辞免。后从赵抃于青州，以屯田郎中致仕。卒年七十余。